Lo-Renz-O/malagasy-sentence huggingface dataset:
Isan-taona dia efa ampy. Raha ny fanamasinana azy any an’ala kosa indray dia isaka ny 5 ka hatramin’ny fito taona no amerenana azy any amin’ny toerana nakana azy tamin’ny voalohany. Miankina amin’ny herin’ny aoly ie ny ampiasana azy no akana ny heriny indray mandeha amin’ireo koko na tambahoake nakana azy. Sahala amin’ireo volohazo, ny mohara ihany koa dia mila atao sorona mba hampahery azy hatrany, tsy vitan’ny anidinana toaka na andatsahana rà nefa ny an’ity farany fa andoroana ramy mba hamoaka entona ho ren’ireo raza indrindra ho ren’ i zanahary ka hanomezan’izy ireo hery indray. Rehefa hanao sorona ny volohazo na ny mohara dia mampandre ny fianakaviana manodidina sy ny mpiara-monina. Lafa vita amin’izao fitahà ine le manesitsy toa-mena any zahay, sahala amin’ny hoe vilin’ny aoly nampiasanay iny. Manahaky ambiasa manajary aoly an-tanà io de mila manatitsy aoly reo an’ala any rozy isaky ny valo taon. Ampangala hery an’ala any ndraiky aoly reo satria fafa mihena ty heriny tratsin’ny olo maro mivezivezy ao an-tranon’ilay ambiasa. Aoly reo moa baka amin’ny koko sy tambahoake reo. Ka koko sy tambahoake reo tsy raha mifanerasera amin’olo maro, rozy avao koa manome hery aoly reo ka tsy maintsy atery amin-drozy any hameany hery ndraiky. Eo koa ty ambiasa fa tsy ta hanao ty asa maha ambiasa azy, mety tratsin’ny fandrosoa na fiainam-bazaha henany io. Mety ta hivavaky manahaky vazaha sy ambaniandro reo ie ka amin’izay koa zany, ampodiny an’ala any ny aoliny. Mety aby ndra anaova fombafomba, anatera toa-mena sy akoho voho aosy ho an’ny koko reo saran’ny nampiasan-tena aoliny reo bakany bakany zay. Tsy manahy koa ndra direct ajano an’ala any avao aoly rey le mivola tena ingo lahy aolinareo, nareo koko, nareo tambahoake, zaho tsy hanao ambiasa sasy fa hivavake, ao lahy aolinareo rey, fa nahavita ty asany, zao anambarako aminareo lahy. Le angan-tena an’ala amin’ny fototsy niboahany any amin’izao aoly iny. Tsy ze kila ambiasa ro manapoly aoly an’ala any io, tsy voatery ho an’ala any avao koa ro fanatera azy fa misy tsy midary direct any an-dala eny avao. Misy koa hajarianay amin’ny fotokily na amin’ny toerana tsy dia maro mpandalo. Misy aza avalany amin’ny ranobe any- ny aoly iny soa hendesin’ny rano manahaky an’izay avao koa, misy manary aoly andranomasina any. Ny renivolohazo no ampidirina voalohany mba hipetraka amin’ny fanambanin’ilay tandroka. Manaraka izany dia atete eo ambonin’ny renivolohao ny menaka azo avy amin’ny tavin-kena tsinay sy trafon-omby na osy , natono io tavin-kena io ary avela hiepo, hahazoana menaka atete amin’ilay renivolohazo. Aorian’izany vao ampidirana ao
Singa iray anisan’ny miantoka ny fampandrosoana ny sekoly, ny ray aman-drenin’ny mpianatra. Na dia efa misy aza ny fanampiana avy amin’ny fanjakana dia misy hatrany ny fandraisana anjara aloan’ny fram mba hahafahana mampandroso ny sekoly. Zava-dehibe ny fampandraisana andraikitra ny olona eny ifotony raha tiana ny hisian’ny tena fampandrosoana maharitra. Io fampandrosoana izay aoriny io dia tsy hoe natao hamaly ny filàny amin’izao fotoana ihany fa efa mitsinjo sahady koa ireo taranany any aoriana. Ohatra, ny fanitarana sy ny fanatsarana ary ny fampitaovana rehetra atao ao an-tsekoly, izay miankina amin’ny zava-misy takin’ny ankehitriny, dia tsy natao hoan’ireo zanany mianatra ao amin’izao fotoana ihany fa mijanona ho fananana ifandovan’ireo taranaka manaraka rehetra mandra-pahasimbany. Manamarina izany ity famaritana82 iray ity ny fampandrosoana maharitra dia fandrosoana
Famintinana ny toko voalohany raha fintinina àry izay voalaza tao anatin ity toko voalohany ity dia voalohany indrindra teo ny amin ny famaritana ny toerana misy ny fokontany 67ha avaratra atsinanana eo anivon i madagasikara, ao anatin ny faritra analamanga, fivondronana antananarivo i, kaominina antananarivo renivohitra, boriboritany i no misy azy. Raha ny tantarany indray no jerena dia tanàna noforonina ny tanànan ny fokontany 67ha avaratra atsinanana, satria dia honahona no nisy teo an-toerana teo aloha ary nototofana izany. Tanàna natao mba honenan ireo mpiasam-panjakana sy ireo mpianatry ny oniversite tamin izany. Eo amin ny rafi-pitantanana dia ny filoham-pokontany no azo lazaina fa tompom-pahefana mahefa eo an-toerana arahin ireo mpiara-miasa aminy, saingy eo ambany fahefana sy fiahian ny boriborintany voalohany sy ireo rafitra rehetra eo ambonin izay izy. Izay àry ny amin ny fito amby enimpolo hekitara avaratra atsinanana eo anivon i madagasikara fa hidirantsika manaraka ny endri-piarahamonina hita taratra ao amin ny fokontany 67 ha avaratra atsinanana.
Ny mpianatra efatra ambin’ny folo taona dia nahazo antsasak’isa avokoa raha toa ka iray amin’ny mpianatra folo kosa no tsy nahazo ny dimy ambin’ny folo taona. Ny enina ambin’ny folo taona kosa dia iraika ambin’ny folo amin’ny sivy ambin’ny roapolo taona no tsy nahazo salanisa. Ireo izay azo sokajiana ho zokiny tao an-dakilasy, izany hoe roampolo sy sivy ambin’ny folo taona dia tsy nahazo antsasak’isa akory raha mba nisy iray nahazo mihoatra aotra faingo dimin’ny antsasak’isa 10,5 ihany ny valo ambin’ny folo taona saingy io taona io ihany koa no nitarika ny farany tao am-pianarana. Rehefa nodinihina io antontan’isa azo io dia nahafahana nahita fa ny vehivavy no mahazo isa tsara kokoa raha mitaha amin’ny lehilahy. Ireo mpianatra nahazo isa tsara tao an-dakilasy dia vehivavy avokoa ny ankamaroany ary mitana ny 60,86 n’ireo nahazo antsasak’isa izy ireo. Azo tsoahina avy amin’izany fa misy ifandraisany amin’ny fomba fianaran’ny mpianatra ny naoty azony. Raha tsiahivina mantsy ny hita tao amin’ny 1.1.2. Izay nilazana ny fomba fiasan’ny saina dia ny vehivavy no tia manambatra ny fampiasana ny maso, ny sofina ary sady manao fihetsika rehefa mianatra. Manamarina ny voalazan’i meirieu 1987 pp 164-179 io tranga io satria izy dia nanambara fa ny fampiasana ireo taovam-paharenesana rehetra miaraka no hahazoana vokatra tsaratsara kokoa rehefa mianatra27. Ireo antontan’isa ireo dia milaza fa tsy miankina amin’ny taona loatra ny fomba fiasan’ny saina.
Ravina maitso292 rano koriana manondra-dohasaha ny tanànanay feno mangahazo mamy sy tsara ny tanànanay saha midadasika tsy taka-basy ny tanànanay feom-boromanga miantsa maraina ao an-tanànanay kalom-boronkely satry hohenoina ao an- tanànanay rivo-madio sangian-draho-manga ny tanànanay
Wikipedia, sur le site de centre national des ressources textuelles et lexicales ; antithèse ; approchement rapide de deux idées dont le sens est opposé ou logiquement éloigné 82 barthes r , le degré zéro de l’écriture, paris, edition du seuil, 1953, p. Placés au c ur de la problématique litéraire qui ne commence qu’avec elle, l’écriture est essentiellement la morale de la forme, c’est la choix de l’air sociale au sein de laquelle l’écrivain décide de situé la nature de son language
Hanoratra aho, hanoratra. Hanoratra kanefa hoezahiko manokana mandritra ny androm- piainako izay mba hanoratana soratra mampioitra, soratra mandrisika, soratra mamelona, soratra manavotra mba ho tohan’aina ho an’ireo mahantra tsy nitsikian’ny vintana, na tsy dia nambinina, ka mila hitanondrika. Mitady hivary lavo fa tofoky ny fiainana!
Tsy asehon’ny mpanoratra miharihary eto fa navelan’i solomona hody ihany ilay solemita satria tsy azo nesorina tamin’ilay efa malalany. Ny toe-javatra miseho ao afara no nambarany. Ny métalepse no niangaliany izany170. Toe-javatra miseho voalohany toe-javatra miseho faharoa
Ny maizina atoandro dia teny roa mifanipa-kevitra mamaritra teny tokana dia ny fiainana ny oxymore eto dia andokoana ny fiainan’ny olona kikisan’ny adin- tsaina amam-panahy. Ary io sarin-teny io no nentin’ny mpanoratra naneho ny adin- tsainy manoloana ny fahoriana sy ny fijaliana niainany.
Ny tany na ny tanindrazana no miantoka ny olona eo anivon’ny fiarahamonina. Mba aiza? Mba zana-jovy monina aiza? Sao dia olonolom-poana tsy manana loharano niaviana? Ireo no fanontaniana mipetraka amin’ny olona iray, ohatra, amin’ny fotoana fangataham-bady. Famaritana ny tanindrazana no hita eto tany nahaterahana; nibeazana izany hoe, nitaizana, nitomboana; ipetrahana izany hoe fonenana, fananana. Ny tanindrazana ihany koa reny tany niaviana; nalatsahan’ny tavony, vady tany nahabeazana. Sarobidy ary manana ny hasiny ny tanindrazana. Miantoka ny fahavelomana mihitsy ny tanindrazana ary mitombo sy mivoatra miandalana izany toe-javatra izany izay ambaran’ny gradation voalohany dia hary ny olombelona. Raha araka ny fiheverana kristianina dia andriamanitra no antoky ny fahariana sy ny fisiany. Samy manana ny tany nametrahana azy avy ny olona tsirairay araka ny karazany avy. Io tany nahariana io no tondroina hoe tanindrazana. Rehafa hary toy izany ny olona teo amin’ny tany voatokana ho azy, eo ihany koa no itaizana azy. Nikolokoloana sy nibeazana tamin’ny lafiny maro. Tsy maintsy mitombo koa izy, manaraka ny vanim-potoana rehetra lalovana. Mitombo amin’ny sehatra maro samihafa ny saina, ny vatana. Ary satria hary tamin’ny tany iray, notaizana sy nitombo teo; tsy maintsy mipetraka amin’io anjara tany efa voatokana io. Mihamafy hatrany ny fiatraikan’ilay lanjan’ny fananana tanindrazana. Eto izany ny gradation dia manantintrantitra ny havesa-danjan’ izany atao hoe tanindrazana izany, arakaraka ny laharam-pisehoan’ny trangan-javatra voajanahary eo amin’ny zava-mananna aina rehetra. Io sarin-teny io no nentin’ny mpanoratra nampiharihary ny fifandrohizan-kevitra mitranga.
Notarihin-dry befanoha, regaky, mahavelo isambo r’ingereza in v. A, tak. 11 nataon’ny mpanoratra hanehoana ny fiaraha-mientan’ny malagasy tsy vaky volo koa ny sorabaventy. Maneho ny firaisan-kina, izay zava-dehibe eo amin’ny malagasy, ka nomeny lanja manokana. Raha atao indray mijery ny fomba nandaharan’ny mpanoratra ireo anaran’olona sy vondron’olona ireo dia mbola manome kitohatohatra ihany. Maneho ny ambaronga maro nolalovan’ny malagasy nandritra ny tolona tetik’ady samihafa najoro mba hahazoana ny fahafahana, firosohana hatrany, no nataon’izy ireo tamin’izany. 3.1.3.2- sorabaventy fanasongadinana teny124 fanampin’ireo teny izay nomarihan’ny mpanoratra manokana ireo dia nisy koa ny teny nasongadiny tao anatin’ny tononkalony. Nasehony tamin’ny endri-tsoratra vaventy izany, mba ho fampibaribariana amin’ny mpamaky ny mampiavaka azy amin’ireo teny hafa. Ny hevitra entin’ireny teny ireny no tena tiany havoitra sy hasongadina amin’izany.
Toko i ny andraikitry ny mpanandro eo amin’ny fandrindrana ny aina sy ny herin’ny tontolo. Iaraha-mahalala fa ny tontolo hita maso ary ny tontolo any ankaotra no sehatra mangeja na mampivelatra ny fiainan’ny olombelona koa raha tiana ho ela velona ny aina dia tsy maintsy ampifandrindrana amin’ireo sehatra roa ireo. Araka izany dia havohitra eto amin’ity toko faharoa ity ny fahafahan’ny mpanandro mikirakira ny rindra ombam- pandaminana ny herin’ireo tontolo ireo. Telo-kevitra telo no hofakafakaina amin’izany ny fiheveran’ny fiaraha-monina ny aina ny andraikitry ny mpanandro amin’ny fandrindrana ny aina sy ny tontolo eran-tany ny anjara toeran’ny mpanandro eo anivon’ny mponina mpiara-belona aminy.
Ory ny fon’iadanivahiny ary fadiranovana koa izy misaina an’ilay be herim-po keliny. Tsy hainy notonena ny tafiotra anaty nampisamboaravoara ny fony v. A. Tak. 46 mazava tsara ary efa hita porofo ao anatin’ny ohatra fa ny fihetseham-pon’iadanivahiny no tantarain’ny mpanoratra. Manamarika izany ny fanononana mivantana ny anaran’ny olona tompon’ny fihetseham-po sy ny fampiasana ny mpisolo tena tampisaka sy ny mpisolo tena mahaleo tena laharana faha telo -ny sy izy. Fihetseham-po manoloana ny tsy fahitany an-janany no tantarain’ny mpanoratra eto.
Asongadina manokana mihitsy fa petrakolana lehibe eo anivon’ny fiarahamonina ny tsy fahafehezana sy fampiharana ary ny tsy fahazoana ny antsoina hoe miralenta. Araka ny fanamarihana tany amin’ny taona 2011 navaozina tamin’ny 2013, tao amin’ny awid carrefour vol 6 n 8, dia na ny firenen-dehibe tahaka an’i france aza, dia misedra io tsy fahafehezana ny miralenta io.4
Mitaha amin’ny fiheverana manokana ananan’ny mpiteny momba io fatra io koa izy. Eto indray ny fifamaliana dia eo amin’ny fiheverana samihafa andraisan’ny olona ny atao hoe kely fari-bodin’ny kaopy ho an-drasoa, tapany amin- dranaivo azo amboarina toy izao izany ilay fehezanteny nisotro kafe aho ka ny fatrany dia mitovy amin izay heveriko fa kely. Koa satria tombantombana no ataon’ny mpiteny dia tsy azo lazaina ho diso na marina ny filazany fa akaiky na lavitra ny zavatra resahiny 211. Azo marihina kosa anefa ny elanelana misy eo amin’ny mety ho fiheverana iombonana sy ny fahitan’ny mpiteny ilay zavatra omena toetra. Amin’izay lafiny izay dia sokajianay ho roa ny fanombanana misy ny miabo ary ao koa ny miiba. B ny fanombanana miabo faritana ho miabo ny fanombanana rehefa ampitomboina na itarin’ny mpiteny ny toetran’ilay zavatra resahiny raha mitaha amin’ny fiheverana iombonana. Entina maneho izany ity ohatra ity vahoaka alin-kisa tak. 7
Maromiandra nitahy nangidy ôvy, bilikôsy namoaka, sajoa raiky, antsatrôtro na ano atôvo, zalahy tondraka ranobe manôngarivo. Manôngarivo namono ôlo o zato. Lôso o ny aomby arivo nihin iandrako. Iandra oma a a tavela a efaka adabo. Somondrara tavèla a ambon-tintôro o. Ii
Eny, andriamatoa filoha, fantatray ny adidy aman’andraikitra sahaninao nefa tsy mba nanosi-bohon-tanana anay ianao fa nanaiky hitarika izao asa fitsarana izao ka nahafoy andro sy fotoana hamakiana sy hanitsiana ny asany. Hambinin-java- manasatra, anie, ianao .
Ny fiainany isan’andro sy ny asa ataon’ny fianakaviana no mibahan-toerana ao amin’ny fitantarana. Na dia teo aza ireo asa mafy sy fikirizan’ny fianakaviana isan’andro, tsapa ny tsy fahalavorariana ao an-tokantrano mangahazo na katsaka ny sakafo maraina sy antoandro fa ny hariva vao mihinam-bary. Toko iii
Araka izany dia ao amin’ny tobim-pahasalamana ihany ireo tsaboina no mividy ireo fanafody ilainy amin’ny vidiny mirary toy ny chloroquine, ny cotrim, ny ody kankana, ny ody kohoka, ny tsindrona, raha misy kosa anefa fahalanian’ireo fanafody ireo dia mandeha mividy any amin’ny fivarotam-panafody izy ireo. Na eo aza anefa ireo ezaka isan-karazany ireo dia mbola misy ihany ireo olona tsy dia marisika mamonjy tobim-pahasalamana, indrindra ireo vehivavy hiteraka noho ny elanelan’ny toeram-pitsaboana lavitra ny toeram-ponenany ary koa mbola eo ihany ireo fahazarana sy ny fifandraisany moramora kokoa amin’ny reninjaza.
Nampiasaina koa ny haitsikera ara-tantara satria tsapa fa mifaningotra hatrany ny tantara sy ny haisoratra. Ambaran’i henry zalamansky fa ny haitsikera ara-tantara dia maneho ny fifandraisana misy eo amin’ny asa soratra sy ny endriky ny fiaraha-monina nisehoan’io asa soratra io 15 mifototra amin’io ny sociologie des contenus na ny sociologie des thèmes nifotoran’i a. Memmi. Aminy dia ny asa soratra sy ny hevitra fonosiny no tena ifantohana. Angonina ny asa soratra ary jerena ny tara-kevitra misongadina ao aminy. Avy amin’ny alalan’ny fanadihadiana ny tara-kevitra no ahitana ny olana misy eo amin’ny fiaraha-monina sy ny vaha-olana noraisiny tamin’izany 16 antitranterin’i l. Goldmann ao amin’ny pour une sociologie du roman io fifamatorana misy eo amin’ny tantara sy ny asa soratra io. Ambarany fa taratra ao amin’ny asa ny fomba fisainan’ny sokajim-piaraha-monina sasany 17 .
Manaraka izany, teo amin’ny fanangonana ireo gazety nisy ny tono ngah mikalo noho ity gazety ity mivoaka isan’andro, dia maro be ireo gazety nilaina. Ambonin’izany, ireo nivoaka nandritra ny 2006-2009 dia efa somary sarotra ny nikaroka azy tany amin’ny trano fitahirizana. Kivy ny tompon’andraikitra hisava ireo gazety. Mba hamahana ny olana, dia nomena tambin-kasasarana kely ireo mpisava. Teo ihany koa ny fihaonana tamin’ny mpanoratra mba hanangonana ireo asa sorany sasantsasany farany, mahakasika ny literatiora madinika, hatramin’izao dia mbola vitsy ireo boky maneho ny momba azy. Sahirana izahay tamin’ny fikarohana tahirin- kevitra. Mbola ny tranonkala internet , ihany no namana akaiky namahana ny olana. 0.8. Ny haitsikera nampiasaina. Amin’ny fanatontosana asa fikarohana, ny mpikaroka dia misafidy haitsikera mba ho jiro fitsilovana ny dia, ary koa ho arofanina tsy hampivaona ny fanadihadiana. Maro azo isafidiana ireo haitsikera fampiasa saingy eto, dia ny haitsikera ara-piarahamonina izay nironan-dry zalamansky, proust, goldman, lucacks, carl marx, escarpit no nosafidinay. Mametraka ity haitsikera ity fa misy fifandraisany lalandava ny fiarahamonina sy ny literatiora. Milaza izany i roger fayolle manao hoe ireo hevitra voizin’ny literatiora dia tsy misaraka amin’ny fiovaovan’ny fiainam-piarahamonina 3 misokajy telo mazava tsara ny fandinihana ara-piarahamonina eo ny fandinihana momba ny famokarana asa soratra fanontana boky, fanapariahana azy, ary indrindra ny fandraisan’ny mpamaky ny asa soratra nifotoran’i leo lowenthal eo koa ny fandinihana ny lahatsoratra literera ho toy ny fambara sy fanehoana ny fijery iombonan’ny rehetra nampiasain’i gyorgy lukacks .
Noho ireo asa soratrao ry rado dia nisy faniriana izay nitsimoka mangina naniry tao anatiko ao dia ny ho poeta toa anao. Ny ela maha iray ny roa hoy isika malagasy. Koa noho izany, arakaraka ny nifampikasokasohan’ ny eja tamin’ny asa soratra no nanaitra ilay talenta efa nolovany tamin’ny raibeny sy ny anadahin-dreniny. Mariky ny fahaveloman’ ny teny sy ny literatiora malagasy ny fisian’ ireo mpanoratra vao misandratra toa an-dry ny eja. Ireny tokoa no ho solofo dimbin’ ny ala tsikaritra aloha fa somary misy fifanahafany ny asa soratry ny mpanoratra roa mifampita fahalalana koa satria ny asa soratr’ i rado no nanefy ny sain’ ny eja dia tsy mahagaga raha misy fifanahafany ny tononkalony. Ny soa, koa moa, fianatra. Toa an- ny avana, ohatra , raha nandray solon’ anarana hoe ramalagasy , ravelojaona ilay mpanoratra nankafiziny dia nataony hoe gasy kely kosa ny azy mba hanamarihany ny fanetren-tenany. Dia toy izany koa, saika ireo tara-kevitra novoizin-drado dia nokaloin’ ny eja. Tao, ohatra, ny fikalona ny fahafahana nampalaza an’ i rado, mba nanao izany koa ny eja ao amin’ny tononkalony fahafahana raha nihira ny fanantenana i rado, tsy vitsy ihany koa ny tononkalon’ ny eja maneho izany toa ny ilay maraina ary raha mpikalo ny fitiavan-tanindrazana mafana fo i rado dia mba niventy izany koa ny eja. Io indrindra no hobanjinintsika ao amin’ny tapany faharoa amin’ ity fizarana ity.
Ireo iray tampo aminy hentitra dia hentitra tokoa tamin’ny fitaizana ny zanany ireo ray aman-drenin’i soza. Tsy nasiany tombo sy halana ny fitaizana ireo ankizy, eny fa na dia maro mianadahy aza izy ireo. Narahiny maso tsirairay, na ireo lahy izay ho loham-pianakaviana rahatrizay, na ireo vavy hitantana sy hitondra tokantrano. Enina mianadahy izy ireo no iray tampo telo lahy, telo vavy. Eo amin’ny fahadimy no misy an’i soza marie yolande. Izany hoe mbola misy zokiny efatra eo alohany. Raha ny nambarany, dia somary nisy taminy ny fifanjanana tamin’ireo zokiny tamin’ny fanaovana asa aman-draharaha madinidinika fony izy ireo samy mbola teo anivon’ny ray aman-dreniny17. Tsy nidika anefa izany hoe nialangalana tanteraka izy, fa nanao izay tratry ny heriny, na dia mbola kely aza raha nihoatra tamin’iretsy zokiny. Tantely amam-bahona anefa ny fiainana. Nodimandry ny roa tamin’ireo mpiray tampo taminy, ka dia izy efatra mianadahy sisa. Na dia mavesatra aza ny fisarahana an-tany, dia nihamafy hatrany kosa ny firaisankinan’izy efatra mianadahy mbola nomen’andriamanitra tombon’androm-pahavelomana. Tsy nifampijery arina an-tava, fa nifananatra raha sendra ka nisy ny tsy mety nataon’ny iray.
Maneho izany tsy faharetan’ny fiainana izany ny fampiasany ny voambolana hoe mpivahiny , izany hoe tsy tompony fa mandalo fotsiny no nahatongavan’ny olombelona eto an-tany. Tsapany fa tsy maintsy mihatra aminy ny fahafatesana araka ny maha- vahiny azy, ny hany nataony dia miandry izay fotoana hakana azy izy miandry fetra ny fahafatesana no fetra farany handaozany izao tontolo izao.
Ny lanjan’ny fanafanana omby eo amin’ny tontolon’ny fampianarana. Manana anjara toerana lehibe ny fanafanana omby eo amin’ny sehatry ny fampianarana sy ny fanabeazana. Na any amin’ny ambaratonga faharoa fototra, na any amin’ny lisea dia azo ampiasana an’izany avokoa. Voalohany, azo raisina ho ohatra amin’ny fampianarana ny fomba amam-panao ny fanafanana omby any amin’ny ambaratonga faharoa fototra. Faharoa, azo anazavana ireo tsangan-kevitra na lalan- tsaina samihafa ao amin’ny fandaharam-pianarana riba any amin’ny lisea ihany koa izy.
Tsirinala manoloana ny fiainana andavanandro no lohahevitra nanompanana izao asa fikarohana izao. Ny tononkalo nosoratany no vainga nahafahanay nitrandraka izany lohahevitra izany. Lalan-tsaina mifototra amin’ny haitsikera ara-tantaram-piainana, ny haitsikera ara- piarahamonina, ary ny haitsikera ara-drafitrano nampiasainay tamin’izany. Araka ny efa voalaza tao amin’ny teny fampidirana, dia fizarana telo no nentina nananganana ny asa. Tao amin’ny fizarana voalohany no namakafakana ny tantaram-piainan’ny mpanoratra. Navoitra tao ny amin’ny maha olon-tsotra azy, izay nanehoana ny loharano nipoirany sy ny fiankohonany, ary ny fanabeazana azony sy andraikiny teo anivon’ny fianakaviana. Novahavahana tao ihany koa ny maha olom-piarahamonina sy ny maha olom-pirenena azy, izay nahalalana ireo andraikitra nosahaniny teo anivon’ny fiarahamonina sy teo anivon’ny firenena. Ary tao amin’ny maha mpanoratra azy kosa no nahafantarana ny fotoana nanombohany nanoratra, ny fanohizany ny asa sorany sy ny loharanon’ny asa sorany, ary ny nisafidianany ny solon’anarany sy ny nifaneraserany tamin’ny kanto.
Tamin’ity indray hariva ity, dia vonona handany ny alina teo am-body hazo izahay roa efa torovan’ny harerahana sy lampanan’ny hanoanana tontolo andro nandry nitsilany izahay , niray ondana toy ny fanaonay fa tsy niray fandriana tsy niray ondana akory aza fa ny sandriko no niondanany , ary ny azy no nitehenan’ny lohako. Ny takolakay no nifampiankina fa ny vatany nitsotra nianavaratra , ary ny ahy nitodika nianatsimo fantatrao moa , ry lisy , hoy aho , fa raha mbola zaza dimy ranonorana tsy nandeha tany am-pianarana akory aho , dia efa azoko veroka fa ny taratry ny masoandro no manazava ny volana , ary ny mahatonga ny fanakonam-bolana , dia ny aloky ny tany mitsefaka eo afovoan’ny volana sy ny masoandro? Fa ny tsy neken’ny saiko mihitsy , dia ny filazan’i dada tamiko hoe ny rahona no mandeha fa tsy ny volana akory. Tazako ety mantsy ny volana , ry lisy , dia ilay volana mpitazana ny diantsika, ka antsika, ahy sy anao, ary tazako mitsidika eny anelanelan’ny ravin-kazo koa ny rahona ka tsaroako ny fanazavana nataon’ilay olo-malaza iray tamin’ny namany hanamarinana ny heviny raha notohifin’ny ankizy izy fony kely. I pascal moa iny ry lisy ? -eny angaha! Toa i pascal tokoa izy iny! -fa maninona ianao, rahavako? -tia anao aho naondany mafimafy teo amin’ny ahy ny takolany sady somary nitsiky izy. Fantatro fa noana izy , tahaka ny fahalalàny fa noana aho , nefa ninia tsy niteny izahay roa hatory aho , ry lisy , hoy aho. Mbola tsy avelanao hanoroka anao ihany aho anio? -tsia , hoy ny feony hentitra fofombadinao aho , fa tsy vadinao ! Fa ndao hivavaka raha hatory ianao. Zavatra iray tsy nitovian’ny hevitray roa io , fa ny fahitako ny fihetsik’ireo mpitondra fivavahana sasany , izay mbola nampian’ny fikorontanana nahatonga ny firenena roa samy milaza tena ho kristiana , nefa mifandrafy sy mifandringana ity , dia nampihena marimarina ny fitiavako ny
Tsy mijanona hatreo anefa izany fanafaizana rehetra izany fa mbola mitohy amin’ny famoahana didy ny tsy hitazonana zava-maranitra any an-trano ihany koa. Nolazain’ireo mpanjanaka fa ny fisian’ireny fitaovana ireny dia antoka iray ahafahan’ireo malagasy manohitra sy mamono ireo vazaha mpanjana-tany. Nisy araka izany ny fanenjehana ireo olona mbola nitazona zava-maranitra tany an-tokantrano ; toa ireo roalahy nitahiry firombaka fentina maka trondro tao ambodivoara avaratr’ambatondrazaka. Firombaka? Fiadiana mahatsiravina toy izany ve hotahirizina an-trano! Mety handripahana vazaha izany. Indrindra vazaha tsy manana afa-tsy basy kely mahantra mba hofiarovany tena! 115. Sarinteny roa avy hatrany no misongadina ao anatin’izany; eo aloha ny hyperbole entin’ny mpanoratra manalehibe sy manasongadina ny teny hoe firombaka ; toa hita abaribarin’ny mpanoratra amin’ny fomba fiteniny fa zava-doza io fitaovana io. Mbola ampiany hoe mety handripahana vazaha ; nofidian’ny mpanoratra